Subject: მთავრობის სხდომაზე მიღებულ გადაწყვეტილებებთან დაკავშირებით (17 სექტემბერი)
From: INFORM <[email-masked]>
To: [email-masked], [email-masked], [email-masked], [email-masked], [email-masked], [email-masked], [email-masked], [email-masked], [email-masked], Levan Davitashvili <[email-masked]>, [email-masked], [email-masked], [email-masked], [email-masked], [email-masked], [email-masked], kakha kala <[email-masked]>, [email-masked], [email-masked], Natalia Jaliashvili <[email-masked]>, mikheil dundua <[email-masked]>, Mak
Date: Thu, 17 Sep 2020 16:21:22 +0000

1 - ეპიდსიტუაციაზე:

•             ბოლო პერიოდის
განმავლობაში ინფიცირებულთა რაოდენობის ზრდის ტენდენცია აშკარაა, თუმცა მდგომარეობა
სრულად ექვემდებარება კონტროლს და მართვადია.

•             არაერთხელ
გვითქვამს, რომ შეზღუდვების მოხსნასთან ერთად, სხვა ქვეყნების მსგავსად, შემთხვევების
რაოდენობა ჩვენთანაც მოიმატებდა და სწორედ ამიტომ უნდა გვესწავლა ვირუსთან ერთად თანაცხოვრება
- ადაპტაცია და წესების ზედმიწევნით დაცვა.

•             დღეს სწორედ
ვირუსთან ადაპტაციის პროცესში ვიმყოფებით.

•             საწყის ეტაპზე
დროულად გამოცხადებული მკაცრი კარანტინით და შეზღუდვებით ჩვენ შევძელით დიდი ადამიანური
დანაკარგების და ბევრად უფრო ღრმა სოციალურ-ეკონომიკური ზიანის თავიდან აცილება.

•             დღეს ჩვენი
ძირითადი ამოცანა არის ჩვენი ეკონომიკის აღდგენა მაქსიმალურად სწრაფად ისე რომ არ შევუქმნათ
რისკი ჩვენი მოქალაქეების ჯანმრთელობას. ეს შეუძლებელია გარკვეული წესების დაცვის გარეშე.

•             უნდა ვატაროთ
პირბადე, დავიცვათ სოციალური დისტანცია და ჰიგიენის ელემენტარული წესები.

•             ვხედავთ, რომ
კერძო სექტორს აქვს მოლოდინები, რომ კვლავაც განვახორციელებთ შემზღუდავ ღონისძიებებს
-კიდევ ერთხელ ხაზგასმით აღვნიშნავთ - არანაირი ჩაკეტვა არ იგეგმება!

•             ამ ეტაპზე
ვირუსთან ბრძოლა წერტილოვნად, მიზნობრივად მოხდება და ეს შესაძლოა იყოს მხოლოდ ლოკალური
შეზღუდვები, თუმცა მკაცრი სისტემური შეზღუდვები ქვეყანაში აღარ განმეორდება.

•             ყველა საერთაშორისო
შეფასებით საქართველოს ექნება ერთ-ერთი საუკეთესო სასტარტო პირობები პოსტკრიზისულ ეკონომიკაში
და, რა თქმა უნდა, ჩვენ ეს უნდა გამოვიყენოთ.

•             უნდა ვისწავლოთ
ადაპტაცია - ყველამ წესების დაცვით უნდა გავაგრძელოთ საქმიანობა, რათა დროულად გადავლახოთ
კრიზისი.

2- რეგულარული ფრენების აღდგენაზე ქუთაისის აეროპორტიდან:

•             მთავრობამ
მიიღო გადაწყვეტილება, რომ ამ ეტაპისთვის აღდგენილ საერთაშორისო მიმოსვლას 4 ოქტომბრიდან
დაემატოს რეგულარული ფრენები ქუთაისი-რიგის მიმართულებით.

•             ამ დროისთვის,
პირდაპირი ფრენები ევროპის მიმართულებით თბილისიდან ხორციელდება Lufthansa-ს, air
france-ს, Airbaltic-ის და ეროვნული გადამზიდავის მიერ.

•             4 ოქტომბრიდან
ქუთაისიდან განხორციელდება Wizz Air-ის პირდაპირი რეისი რიგის მიმართულებით. შესრულდება
მხოლოდ კვირაში 1 რეისი.

•             ჩვენ ყველაფერს
გავაკეთებთ გონივრულად და ფრთხილად, რათა ჩვენი ეკონომიკა ამოძრავდეს კიდევ უფრო სწრაფად.
თანმიმდევრულად გავაგრძელებთ საქართველოს საჰაერო სივრცის გახსნას, პირველ რიგში, ეპიდემიოლოგიური
მდგომარეობის გათვალისწინებით და ეკონომიკური ინტერესებიდან გამომდინარე.

3 -სტუდენტების გამგზავრებაზე სუბსიდირებული რეისით:

•             ქართველი სტუდენტებისთვის,
რომლებიც ბერლინში სწავლობენ, 23 სექტემბერს
კიდევ ერთი სუბსიდირებული რეისი შესრულდება.

•             საქართველოს
მთავრობა განაგრძობს ქართველი სტუდენტების დახმარებას, რომ ისინი ეტაპობრივად დაბრუნდნენ
სხვადასხვა ქალაქში, სადაც ისინი სწავლობენ და მუშაობენ.

•             ჩვენ უკვე
განვახორციელეთ 3 სუბსიდირებული რეისი და 500-მდე სტუდენტი გადავიყვანეთ ევროპის სხვადასხვა
ქალაქში.

•             რა თქმა უნდა,
ბილეთების ფასი კვლავ არაუმეტეს 199 ევრო იქნება.

4 -მიკროგრანტების პროგრამის გაფართოებაზე:

•             მთავრობის
გადაწყვეტილებით, 5 ოქტომბრიდან „აწარმოე საქართველოში“-ს მცირე მეწარმეების მხარდასაჭერი
პროგრამა ფართოვდება და მისი ბიუჯეტი 41 მილიონ ლარამდე იზრდება.

•             იზრდება ერთჯერადი
დაფინანსების მოცულობაც - 20 000-დან და 30 000 ლარამდე.

•             ამ ეფექტიანი
და პოპულარული პროგრამით, უკვე საქართველოს 9400-მა მოქალაქემ ისარგებლა. ახლა, ეკონომიკური
კრიზისის პირობებში კი, ის კიდევ უფრო მნიშვნელოვანი ხდება.

•             ეს არის გრანტის
სახით მნიშვნელოვანი დახმარება ჩვენი მოქალაქეებისთვის, რომელსაც შეუძლიათ და სურთ
დაიწყონ საკუთარი საქმე და ბიზნესი.

•             მოქალაქეები
ამ პროგრამების შესახებ ინფორმაციას მიიღებენ საზოგადოებრივ ცენტრებში ან იუსტიციის
სახლებში, მათივე ქალაქებსა და რეგიონებში. განაცხადების მიღება კი 5 ოქტომბრიდან დაიწყება.